pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. หนุนทันตแพทย์ สสจ.ทั่วประเทศ ร่วมพัฒนาระบบบริการสุขภาพช่องปาก ยกระดับคุณภาพชีวิตที่ดีให้ประชาชน
วันพฤหัสบดีที่ 3 สิงหาคม 2566
สธ. หนุนทันตแพทย์ สสจ.ทั่วประเทศ ร่วมพัฒนาระบบบริการสุขภาพช่องปาก ยกระดับคุณภาพชีวิตที่ดีให้ประชาชน
ปลัดกระทรวงสาธารณสุข เปิดประชุมพัฒนาศักยภาพทันตแพทย์สํานักงานสาธารณสุขจังหวัดทั่วประเทศ ร่วมพัฒนาระบบบริการสุขภาพช่องปาก ยกระดับคุณภาพชีวิตที่ดีให้ประชาชน พร้อมมอบโล่ประกาศเกียรติคุณ    ทันตแพทย์ผู้ปฏิบัติหน้าที่จนครบวาระเกษียณอายุราชการในปี 2566 และบ
ปลัดกระทรวงสาธารณสุข เปิดประชุมพัฒนาศักยภาพทันตแพทย์สํานักงานสาธารณสุขจังหวัดทั่วประเทศ ร่วมพัฒนาระบบบริการสุขภาพช่องปาก ยกระดับคุณภาพชีวิตที่ดีให้ประชาชน พร้อมมอบโล่ประกาศเกียรติคุณ ทันตแพทย์ผู้ปฏิบัติหน้าที่จนครบวาระเกษียณอายุราชการในปี 2566 และบรรยายพิเศษ “โรงพยาบาลทันตกรรม...ทางออกของการเข้าถึงบริการสุขภาพช่องปากคนไทย”
วันนี้ (3 สิงหาคม 2566) ที่โรงแรมบัดดี้ โอเรียนทอล ริเวอร์ไซด์ จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข เปิดการประชุมพัฒนาศักยภาพทันตแพทย์สํานักงานสาธารณสุขจังหวัด ปีงบประมาณ 2566 และกล่าวว่า กระทรวงสาธารณสุขให้ความสําคัญกับการจัดบริการดูแลสุขภาพช่องปากประชาชนทุกกลุ่มวัย โดยสนับสนุนให้มีการพัฒนาโรงพยาบาลทันตกรรมเพื่อเพิ่มการเข้าถึงบริการด้านทันตกรรมของประชาชน ซึ่ง ทันตแพทย์ของสํานักงานสาธารณสุขจังหวัดถือเป็นกําลังสําคัญในการถ่ายทอดนโยบายและบริหารจัดการการพัฒนาระบบบริการสุขภาพช่องปากของหน่วยงานในภูมิภาค ช่วยลดปัญหาสุขภาพช่องปากและยกระดับคุณภาพชีวิตให้กับประชาชน กระทรวงสาธารณสุขจึงสนับสนุนให้มีการเพิ่มพูนทักษะทั้งเชิงบริหาร วิชาการ ประสานงาน และมีความรอบรู้แบบสหวิทยาการอย่างต่อเนื่อง เพื่อร่วมกันพัฒนาระบบทันตสาธารณสุข แก้ไขปัญหาสุขภาพช่องปากประชาชนไทยอย่างยั่งยืน
ด้าน ทพญ.ศิริรัตน์ รัศมีโสรัจ ประธานชมรมทันตแพทย์สํานักงานสาธารณสุขจังหวัดแห่งประเทศไทย กล่าวว่า การจัดประชุมครั้งนี้ ทันตแพทย์สํานักงานสาธารณสุขจังหวัด ซึ่งปัจจุบันมีจํานวน 217 คน จะได้พัฒนามุมมอง ทักษะ แนวคิด และร่วมกันจัดทําแผนยุทธศาสตร์การทํางานในกลุ่มงานทันตสาธารณสุขให้สอดคล้องกับทิศทาง นโยบาย ตลอดจนสถานการณ์ปัจจุบัน นอกจากนี้ ยังมีการเชิดชูเกียรติทันตแพทย์สํานักงานสาธารณสุขจังหวัด จํานวน 5 ท่าน ที่มีความมุ่งมั่น เสียสละ ในการปฏิบัติหน้าที่ จนมีผลงานเป็นที่ประจักษ์ ซึ่งจะครบวาระเกษียณอายุราชการในปี 2566 ด้วย
************************************************ 3 สิงหาคม 2566
รัฐบาลไทย-ข่าวทำเนียบรัฐบาล-ทะลุเป้า ! แผนพัฒนา EEC ระยะที่ 1 สร้างเม็ดเงินลงทุนกว่า 2 ล้านล้านบาท
วันพฤหัสบดีที่ 3 สิงหาคม 2566
ทะลุเป้า ! แผนพัฒนา EEC ระยะที่ 1 สร้างเม็ดเงินลงทุนกว่า 2 ล้านล้านบาท
....
คณะกรรมการเขตพัฒนาพิเศษภาคตะวันออก เผย ผลดําเนินงานแผนภาพรวมเพื่อการพัฒนา EEC ระยะที่ 1 พ.ศ.2561 – 2565 ซึ่งเน้นพัฒนาโครงสร้างพื้นฐานหลัก ทั้งด้านคมนาคม เทคโนโลยี และนวัตกรรม เตรียมความพร้อมด้านพื้นที่และแรงงาน พบว่า ดําเนินงานได้ตามเป้าหมายที่วางไว้ เกิดมูลค่าการลงทุนที่อนุมัติแล้วสูงกว่า 2 ล้านล้านบาท จากที่ตั้งไว้ 1.5 ล้านล้านบาท
.
แบ่งเป็น โครงการร่วมลงทุนรัฐและเอกชน (PPP) 4 โครงสร้างพื้นฐานหลัก มูลค่าลงทุน 661,012 ล้านบาท ส่วนมูลค่าการออกบัตรส่งเสริมการลงทุน โดยสํานักงานคณะกรรมการส่งเสริมการลงทุน (BOI) อยู่ที่ 1,250,305 ล้านบาท และงบบูรณาการ EEC 70,271 ล้านบาท
.
แผนระยะที่ 2 พ.ศ.2566 – 2570 ตั้งเป้าหมาย 2.2 ล้านล้านบาท โดยผลักดันการลงทุนใน 5 คลัสเตอร์ ได้แก่ การแพทย์ขั้นสูง ดิจิทัล ยานยนต์ไฟฟ้า BCG และบริการ โดยมีกรอบแนวทางในการพัฒนา คือ ส่งเสริมการลงทุนในอุตสาหกรรมและบริการแห่งอนาคต เพิ่มประสิทธิภาพและการใช้ประโยชน์โครงสร้างพื้นฐาน ยกระดับทักษะแรงงาน พัฒนาเมืองให้ทันสมัย น่าอยู่ และเหมาะกับการประกอบอาชีพ และเชื่อมโยงประโยชน์จากการลงทุนสู่ความยั่งยืนของชุมชน
.
อ่านเพิ่มเติม คลิก >>https://www.thaigov.go.th/news/contents/details/70722
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เล็งเพิ่ม “ระบบขนส่งสาธารณะเอกชน” ในสิทธิสวัสดิการแห่งรัฐ ทั้งทางบกและทางน้ำ ขอเชิญชวนผู้ประกอบการขนส่งสาธารณะเอกชน สมัครเป็นผู้ให้บริการแก่ผู้มีสิทธิฯ ตั้งแต่วันที่ 1 ส.ค. 66 เป็น
วันพฤหัสบดีที่ 27 กรกฎาคม 2566
เล็งเพิ่ม “ระบบขนส่งสาธารณะเอกชน” ในสิทธิสวัสดิการแห่งรัฐ ทั้งทางบกและทางน้ํา ขอเชิญชวนผู้ประกอบการขนส่งสาธารณะเอกชน สมัครเป็นผู้ให้บริการแก่ผู้มีสิทธิฯ ตั้งแต่วันที่ 1 ส.ค. 66 เป็น
.....
เป็นอีกหนึ่งข่าวดีของผู้ใช้สิทธิบัตรสวัสดิการแห่งรัฐ กระทรวงการคลังเตรียมขยายการใช้สิทธิ “การเดินทางผ่านระบบขนส่งสาธารณะ” ให้กับผู้สิทธิสวัสดิการแห่งรัฐ
.
จากเดิมใช้สิทธิได้กับระบบขนส่งสาธารณะ 4 ประเภท:
• รถองค์การขนส่งมวลชนกรุงเทพ (ขสมก.)
• รถบริษัท ขนส่ง จํากัด (บขส.)
• รถไฟฟ้า บริษัท ระบบขนส่งมวลชนกรุงเทพจํากัด (มหาชน) (BTS), รถไฟฟ้ามหานคร (MRT) และบริษัทรถไฟความเร็วสูงสายตะวันออกเชื่อมสามสนามบิน จํากัด
• รถไฟ
.
สิทธิใหม่ที่จะเกิดขึ้น คือ ผู้ถือบัตรฯ สามารถเดินทางคมนาคมได้กับระบบขนส่งสาธารณะเอกชน รถร่วม และเรือ เพิ่มเติมอีก 4 ประเภท:
• รถเอกชนร่วม ขสมก. รถเอกชน และส่วนราชการกรุงเทพมหานคร
• รถเอกชนร่วม บขส. และรถเอกชน
• รถสองแถวรับจ้าง
• เรือโดยสารสาธารณะ
.
การดําเนินการขั้นต่อไป ประกาศเชิญชวน “ผู้ประกอบการขนส่งสาธารณะ” ที่ต้องการสมัครเป็นผู้ให้บริการแก่ผู้มีสิทธิสวัสดิการแห่งรัฐ เริ่มสมัครได้ตั้งแต่วันที่ 1 ส.ค. 66 ดังนี้
.
• ผู้ประกอบการรถเอกชนร่วม ขสมก. รถเอกชน และส่วนราชการกรุงเทพมหานคร รถเอกชนร่วม บขส. และรถเอกชน และรถสองแถวรับจ้าง สมัครได้ที่:
> สํานักการขนส่งผู้โดยสาร กรมการขนส่งทางบก โทร. 02 271 8522 ต่อ 3508 หรือสํานักงานขนส่งจังหวัด
• ผู้ประกอบการเรือโดยสารสาธารณะ สมัครได้ที่:
> สํานักมาตรฐานทะเบียนเรือ กรมเจ้าท่า โทร. 02 233 1311 ต่อ 288 หรือสํานักงานเจ้าท่าภูมิภาคสาขา
.
ทั้งนี้ หากผู้ประกอบการขนส่งสาธารณะดังกล่าว ดําเนินการแล้วเสร็จตามขั้นตอน จะสามารถเปิดให้บริการรับชําระเงินจากผู้มีสิทธิสวัสดิการแห่งรัฐได้ตั้งแต่วันที่ 1 ต.ค. 66 เป็นต้นไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทส. ร่วมถวายเครื่องราชสักการะ และจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา​​ 28 กรกฎาคม 2566
วันพุธที่ 2 สิงหาคม 2566
ทส. ร่วมถวายเครื่องราชสักการะ และจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา​​ 28 กรกฎาคม 2566
ทส. ร่วมถวายเครื่องราชสักการะ และจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา​​ 28 กรกฎาคม 2566
ทส. ร่วมถวายเครื่องราชสักการะ และจุดเทียนถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา​​ 28 กรกฎาคม 2566
วันที่ 28 กรกฎาคม 2566 เวลา 19.19 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมภริยา และนายพิชิต​ สมบัติมาก รองปลัดกระทรวงฯ​​ เข้าร่วมในพิธีจุดเทียนชัยถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2566​ ร่วมกับพสกนิกรทุกหมู่เหล่าทั่วประเทศ โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี เพื่อร่วมถวายราชสดุดี และถวายพระพรชัยมงคล เบื้องหน้าพระบรมฉายาลักษณ์​ พระบาทสมเด็จพระเจ้าอยู่หัว ณ มณฑลพิธีท้องสนามหลวง​
และในโอกาสเดียวกันนี้ เมื่อเวลา 18.00 น. นายพิชิต​ สมบัติมาก รองปลัดกระทรวงฯ​ ยังได้เป็นผู้แทนกระทรวงทรัพยากรธรรมชาติและสิ่งแวดล้อม ร่วมวางเครื่องราชสักการะและวางพานพุ่ม เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว​ เพื่อร่วมแสดงออกถึงความจงรักภักดี และน้อมสํานึกในพระมหากรุณาธิคุณอันหาที่สุดมิได้ที่ทรงมีต่อพสกนิกรชาวไทย
รัฐบาลไทย-ข่าวทำเนียบรัฐบาล-กรมเจ้าท่า “จัดกิจกรรมจิตอาสา ทำความสะอาดท่าเรือสะพานพุทธ” เพื่อถวายเป็นพระราชกุศล พร้อมน้อมรำลึกในพระมหากรุณาธิคุณของในหลวงรัชกาลที่ 10
วันพฤหัสบดีที่ 27 กรกฎาคม 2566
กรมเจ้าท่า “จัดกิจกรรมจิตอาสา ทําความสะอาดท่าเรือสะพานพุทธ” เพื่อถวายเป็นพระราชกุศล พร้อมน้อมรําลึกในพระมหากรุณาธิคุณของในหลวงรัชกาลที่ 10
...
กรมเจ้าท่า “จัดกิจกรรมจิตอาสา ทําความสะอาดท่าเรือสะพานพุทธ” เพื่อถวายเป็นพระราชกุศล พร้อมน้อมรําลึกในพระมหากรุณาธิคุณของในหลวงรัชกาลที่ 10
วันที่ 26 กรกฎาคม 2566 นายกริชเพชร ชัยช่วย ผู้ตรวจราชการกระทรวงคมนาคม รักษาการแทนอธิบดีกรมเจ้าท่า มอบหมายให้สํานักความปลอดภัยและสิ่งแวดล้อมทางน้ํา ข้าราชการ และเจ้าหน้าที่ ร่วมกันทํากิจกรรมจิตอาสาทําความสะอาดท่าเรือสะพานพุทธ เนื่องในโอกาสเฉลิมพระชนมพรรษาพระบาทสมเด็จพระเจ้าอยู่หัว ในวันที่ 28 กรกฎาคม 2566 นี้ เป็นการร่วมเทิดพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่ทรงพระราชทานโครงการ "จิตอาสาเราทําความดี ด้วยหัวใจ" เพื่อส่งเสริมให้คนไทยสมัครสมานสามัคคี สร้างสรรค์ความดีเพื่อประโยชน์แก่ประเทศชาติ โดยไม่หวังสิ่งตอบแทน
ทั้งนี้ ท่าเรือต่างๆ ในแม่น้ําเจ้าพระยาถือเป็นพื้นที่สําคัญในการเดินทางทางน้ําของประชาชนและนักท่องเที่ยว โดยท่าเรือสะพานพุทธ กรมเจ้าท่าได้ออกแบบปรับปรุงท่าเรือให้มีความสะดวกปลอดภัย เหมาะสมสอดคล้องกับพื้นที่เชิงประวัติศาสตร์โดยรอบและสามารถดึงดูดนักท่องเที่ยวได้ อีกทั้งท่าเรือสะพานพุทธเป็นท่าเรือที่ตั้งอยู่ในย่านประวัติศาสตร์ สถานที่ท่องเที่ยว สถานที่ราชการ และสถานศึกษา ตําแหน่งท่าเรืออยู่ระหว่างสะพานพุทธยอดฟ้าและสะพานพระปกเกล้า ซึ่งเป็นสะพานที่มีความสวยงาม และยังเป็นท่าเรือที่เชื่อมต่อกับแหล่งค้าขายและแหล่งท่องเที่ยวสําคัญๆ จากการร่วมทําความดี เพื่อชาติ ศาสน์ กษัตริย์ ในครั้งนี้ จะเป็นการปลูกจิตสํานึกให้ประชาชนชาวไทย รู้จักรักสามัคคี มีจิตสาธารณะและมีความเอื้อเฟื้อซึ่งกันและกัน เพื่อร่วมกันนําพาประเทศชาติให้เจริญก้าวหน้าอย่างมั่นคงและยั่งยืน
รัฐบาลไทย-ข่าวทำเนียบรัฐบาล-พม. สานพลัง ศูนย์ APCICT หนุนกลุ่มผู้สูงอายุ สตรี ครอบครัว พัฒนาทักษะ สร้างอาชีพยุคดิจิทัล
วันพฤหัสบดีที่ 3 สิงหาคม 2566
พม. สานพลัง ศูนย์ APCICT หนุนกลุ่มผู้สูงอายุ สตรี ครอบครัว พัฒนาทักษะ สร้างอาชีพยุคดิจิทัล
พม. สานพลัง ศูนย์ APCICT หนุนกลุ่มผู้สูงอายุ สตรี ครอบครัว พัฒนาทักษะ สร้างอาชีพยุคดิจิทัล
เมื่อวันที่ 31 ก.ค. 66เวลา 16.00 น. นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ เป็นประธานพิธีประกาศเจตนารมณ์ และลงนามหนังสือแสดงเจตจํานงระหว่างศูนย์ฝึกอบรมเอเชียและแปซิฟิกด้านเทคโนโลยีสารสนเทศเพื่อการพัฒนา (Asian and Pacific Training Centre for Information and Communication Technology for Development: APCICT) กับ กรมกิจการผู้สูงอายุ (Department of Older Persons: DOP) และกรมกิจการสตรีและสถาบันครอบครัว (Department of Women's Affairs and Family Development: DWF) กระทรวงการพัฒนาสังคมและความมั่นคงของมนุษย์ โดยมี มิสเตอร์คียอง โค (Mr. Kiyoung Ko) ผู้อํานวยการ APCICT นางสาวแรมรุ้ง วรวัธ อธิบดีกรมกิจการผู้สูงอายุ และนางจินตนา จันทร์บํารุง อธิบดีกรมกิจการสตรีและสถาบันครอบครัว ร่วมลงนาม ณ ห้องประชุม ชั้น 19 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นางสาวอังคณา กล่าวว่า รัฐบาล โดยกระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญกับการพัฒนาคุณภาพชีวิตที่ดีอย่างมั่นคงสําหรับประชาชนกลุ่มเป้าหมายที่เป็นผู้สูงอายุ สตรี และครอบครัว รวมถึงกลุ่มเปราะบาง อีกทั้งประสานพลังความร่วมมือกับภาคีเครือข่ายทุกภาคส่วน ระหว่างภาครัฐ ธุรกิจเอกชน และประชาสังคม รวมทั้งประชาชน ซึ่งวันนี้ พิธีประกาศเจตนารมณ์ และลงนามหนังสือแสดงเจตจํานง เป็นความร่วมมือระหว่างกระทรวง พม. โดย กรมกิจการผู้สูงอายุ และกรมกิจการสตรีและสถาบันครอบครัว ร่วมกับศูนย์ฝึกอบรมเอเชียและแปซิฟิกด้านเทคโนโลยีสารสนเทศเพื่อการพัฒนา (APCICT) ภายใต้คณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก หรือเอสแคป (ESCAP) เพื่อพัฒนาความเป็นหุ้นส่วนด้านการส่งเสริมทักษะทางดิจิทัลในกลุ่มผู้สูงอายุ สตรี และครอบครัว ด้วยการยกระดับการมีส่วนร่วมทางดิจิทัลและโอกาสในการเรียนรู้ตลอดชีวิต ในการส่งเสริมและพัฒนาอาชีพให้ประชาชนกลุ่มเป้าหมายสู่การค้าในระดับสากลต่อไป
สําหรับความร่วมมือครั้งนี้ กระทรวง พม. โดย ผส. และ สค. ให้การสนับสนุนในการจัดสรรผู้เชี่ยวชาญ ผู้ทรงคุณวุฒิ สนับสนุนทางเทคนิคในการจัดกิจกรรมอบรม และสร้างการมีส่วนร่วมกับโครงการอื่น ๆ รวมถึงการหารือระดับภูมิภาค การฝึกอบรมวิทยาการ การสัมมนา และการประชุมเชิงปฏิบัติการที่จัดโดยศูนย์ APCICT อีกทั้งส่งเสริมโครงการพัฒนาศักยภาพในภูมิภาคเอเชีย – แปซิฟิก โดยมีแผนดําเนินการในพื้นที่ 4 จังหวัดนําร่องใน 4 ภูมิภาคของประเทศ
นางสาวแรมรุ้ง กล่าวต่อไปว่า กระทรวง พม. โดยกรมกิจการผู้สูงอายุ (ผส.) มีความร่วมมือในการพัฒนาความเป็นหุ้นส่วนด้านการส่งเสริมทักษะทางดิจิทัลในกลุ่มผู้สูงอายุ ด้วยการนํา Thai Soft Power 5F Food Festival Fashion Fighting Flim มายกระดับการสร้างงาน อาชีพ รายได้ และมูลค่าเพิ่มทางเศรษฐกิจผู้สูงอายุ (Silver Economy)
นางจินตนา กล่าวเพิ่มเติมว่า กระทรวง พม. โดยกรมกิจการสตรีและสถาบันครอบครัว (สค.) มีความร่วมมือในการส่งเสริมและผลักดันให้กลุ่มสตรีและครอบครัว ได้รับการส่งเสริมทักษะในยุคดิจิทัลทั้งด้านองค์ความรู้ การรู้เท่าทันภัยจากสื่อออนไลน์ และทักษะความเข้าใจในการใช้เทคโนโลยีดิจิทัล (Digital Literacy) สําหรับการประกอบอาชีพ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-​​Cabinet acknowledges Thailand’s rank in IMD’s world competitiveness index
วันพุธที่ 26 กรกฎาคม 2566
​​Cabinet acknowledges Thailand’s rank in IMD’s world competitiveness index
​​Cabinet acknowledges Thailand’s rank in IMD’s world competitiveness index
July 25, 2023, Deputy Government Spokesperson Ratchada Thanadirek disclosed that the cabinet acknowledged Thailand’s rank in the World Competitiveness Rankings 2023, announced by International Institute for Management Development (IMD), which is up 3 notches from 33rd last year to 30th out of 64 economies ranked under the report. The country ranks 3rd among ASEAN countries. For an overall performance, Thailand fares better in all factors although three sub-criteria, namely, education, health and environment, and scientific infrastructure saw a decline.
Thailand’s ranking result by factors are as follows:
1. Economic performance: at 16th (up 18 notches from 34th in 2022), contributed by an improvement of its sub-criteria, be it, domestic economy, international trade, international investment, employment, and prices.
2. Government efficiency: at 24th (up 7 notches from 31st in 2022), contributed by better performances in public finances, institutional framework, and business legislation. However, tax policy and societal framework saw a decline due to a decrease in personal income tax collection
3. Business Efficiency: at 23rd (up 7 notches from 30th in 2022), contributed by an improvement in productivity & efficiency, labor market, finance, attitudes & values, whereas management practices remain stable due to a concern over business operation failure
4. Infrastructure: at 43rd (up 1 notch from 44th in 2022), contributed by better basic infrastructure that serves business demand and the improvement of internet infrastructure. However, performances in scientific infrastructure, health & environment, and education continue to decline due to the shortage of medical and educational personnel
รัฐบาลไทย-ข่าวทำเนียบรัฐบาล-“รมว. วราวุธ” นำจิตอาสาร่วมกันทำความดี เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา 28 กรกฎาคม 2566
วันพุธที่ 2 สิงหาคม 2566
“รมว. วราวุธ” นําจิตอาสาร่วมกันทําความดี เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา 28 กรกฎาคม 2566
“รมว. วราวุธ” นําจิตอาสาร่วมกันทําความดี เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา 28 กรกฎาคม 2566
“รมว. วราวุธ” นําจิตอาสาร่วมกันทําความดี เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา 28 กรกฎาคม 2566
วันที่ 27 กรกฎาคม 2566 เวลา 07.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีเปิดกิจกรรม “จิตอาสา” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา วันที่ 28 กรกฎาคม 2566 พร้อมนําคณะผู้บริหารระดับสูง อาทิ นายธเนศพล ธนบุณยวัฒน์ เลขานุการ รมว.ทส. นายจตุพร บุรุษพัฒน์ ปลัดกระทรวงฯ ตลอดจนหัวหน้าส่วนราชการในสังกัดกระทรวงฯ ข้าราชการ พนักงาน และเจ้าหน้าที่ในสังกัดกระทรวงฯ ทั่วประเทศ แสดงพลังความจงรักภักดี ร่วมกิจกรรมจิตอาสาพัฒนา บําเพ็ญสาธารณประโยชน์ในพื้นที่บริเวณโดยรอบกระทรวงทรัพยากรธรรมชาติและสิ่งแวดล้อม ประกอบด้วย การทําความสะอาด การตัดแต่งและบํารุงรักษาต้นไม้ใหญ่ การปรับปรุงภูมิทัศน์บริเวณโดยรอบ ด้วยสํานึกในพระมหากรุณาธิคุณ ที่ทรงพระราชทานโครงการจิตอาสาพระราชทาน ที่มุ่งหวังให้พสกนิกรทุกหมู่เหล่าปรองดองสามัคคี ร่วมมือร่วมใจ ประกอบกิจกรรมสาธารณะ เพื่อประโยชน์สุขของประชาชนส่วนรวม โดยไม่หวังสิ่งตอบแทน ให้มีความรัก ความผูกพัน ในสถาบันหลักของชาติ คือ ชาติ ศาสนา พระมหากษัตริย์
รัฐบาลไทย-ข่าวทำเนียบรัฐบาล-หนุนเกษตรกรใช้ “แหนแดง” แทนปุ๋ยเคมี ลดต้นทุนการผลิต ฟื้นฟูคุณภาพดินอย่างยั่งยืน
วันอังคารที่ 25 กรกฎาคม 2566
หนุนเกษตรกรใช้ “แหนแดง” แทนปุ๋ยเคมี ลดต้นทุนการผลิต ฟื้นฟูคุณภาพดินอย่างยั่งยืน
.....
“แหนแดง” เป็นเฟิร์นลอยน้ําชนิดหนึ่ง ที่มีกระบวนการ “ตรึงไนโตรเจน” ของสาหร่ายสีเขียวแกมน้ําเงินที่อาศัยอยู่ในโพรงใบของแหนแดง มีไนโตรเจนสูงถึง 4.6 % ซึ่งมากกว่าพืชตระกูลถั่ว และย่อยสลายเป็นธาตุอาหารให้แก่พืชได้รวดเร็ว
.
จากคุณสมบัติดังกล่าว กระทรวงเกษตรและสหกรณ์ (กษ.) ได้เล็งเห็นว่าจะเป็นประโยชน์ต่อเกษตรกร จึงดําเนินการถ่ายทอดองค์ความรู้และเทคโนโลยี ณ “ศูนย์จัดการดินปุ๋ยชุมชนดีเด่น”
.
โดยนําร่องในพื้นที่ 9 จังหวัด ได้แก่ สระบุรี สมุทรสงคราม ระยอง กาฬสินธุ์ สุรินทร์ พังงา พัทลุง กําแพงเพชร และพะเยา
.
สําหรับประโยชน์ของ “แหนแดง” :
- ทดแทนหรือลดการใช้ปุ๋ยเคมีได้ โดยเฉพาะปุ๋ยไนโตรเจนที่มีราคาแพง
- ย่อยสลายเป็นธาตุอาหารให้แก่พืชได้ได้เร็ว ส่งผลให้ดินมีความอุดมสมบูรณ์
- ปรับปรุงโครงสร้างดินในระยะยาว ช่วยดูแลฟื้นฟูทรัพยากรดินให้ดีขึ้น
.
ทั้งนี้ แหนแดงในนาข้าวพื้นที่ 1 ไร่ ให้น้ําหนักสดประมาณ 3,000 กิโลกรัม คิดเป็นไนโตรเจนประมาณ 6 - 7.5 กิโลกรัมต่อไร่ ช่วยให้เกษตรกรลดค่าใช้จ่ายในการใช้ปุ๋ยยูเรียได้ 13 - 16 กิโลกรัม มูลค่าเฉลี่ย 232 บาท (ไนโตรเจน 1 กิโลกรัม เทียบเท่ากับยูเรีย 2.17 กิโลกรัม)
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว. ดีอีเอส ถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
วันศุกร์ที่ 28 กรกฎาคม 2566
รมว. ดีอีเอส ถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
รมว. ดีอีเอส ถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมพิธีทําบุญตักบาตรพิธีถวายสัตย์ปฏิญานเพื่อเป็นข้าราชการที่ดีและพลังของแผ่นดินและลงนามถวายพระพรพระบาทสมเด็จพระเจ้าอยู่หัวเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2566ณบริเวณท้องสนามหลวงและห้องแดงอาคารหน่วยราชการในพระองค์904ในพระบรมมหาราชวัง
_____________
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม นำคณะผู้บริหารและข้าราชการในสังกัดกระทรวงคมนาคม ถวายสัตย์ปฏิญาณเพื่อเป็นข้าราชการที่ดี
วันพฤหัสบดีที่ 27 กรกฎาคม 2566
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม นําคณะผู้บริหารและข้าราชการในสังกัดกระทรวงคมนาคม ถวายสัตย์ปฏิญาณเพื่อเป็นข้าราชการที่ดี
....
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทนรัฐมนตรีว่าการกระทรวงคมนาคม นําคณะผู้บริหารระดับสูง หัวหน้าหน่วยงานและข้าราชการในสังกัดกระทรวงคมนาคม ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี 2566 ในวันที่ 27 กรกฎาคม 2566 ณ บริเวณด้านหน้ากระทรวงคมนาคม เพื่อให้ข้าราชการและเจ้าหน้าที่ของรัฐในสังกัดกระทรวงคมนาคม ได้แสดงความมุ่งมั่นแน่วแน่ที่จะเป็นข้าราชการที่ดีและพลังของแผ่นดิน ซึ่งกิจกรรมนี้เป็นส่วนหนึ่งของกิจกรรมเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวเนื่องในโอกาสมหามงคลเฉลิมพระชนมพรรษา 28 กรกฎาคม 2566
รัฐบาลไทย-ข่าวทำเนียบรัฐบาล-พม. ยกย่องเชิดชูเกียรติ อพม. ดีเด่นทั่วประเทศ อุทิศตน อาสางานพัฒนาสังคม
วันพุธที่ 26 กรกฎาคม 2566
พม. ยกย่องเชิดชูเกียรติ อพม. ดีเด่นทั่วประเทศ อุทิศตน อาสางานพัฒนาสังคม
พม. ยกย่องเชิดชูเกียรติ อพม. ดีเด่นทั่วประเทศ อุทิศตน อาสางานพัฒนาสังคม
วันนี้ (26 ก.ค. 66) เวลา 10.15 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเชิดชูเกียรติอาสาสมัครพัฒนาสังคมและความมั่นคงของมนุษย์ (อพม.) ประจําปี 2565 – 2566 ซึ่งได้รับคัดเลือกให้เป็น อพม. ดีเด่น และ อพม. ดีเด่นพิเศษ จํานวน 391 คน โดยมี นางจตุพร โรจนพานิช อธิบดีกรมพัฒนาสังคมและสวัสดิการ กล่าวรายงาน ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมคณะผู้บริหาร และนางสาววรชนาธิป จันทนู รองผู้อํานวยการสถาบันคุณวุฒิวิชาชีพ เข้าร่วมงาน ณ ห้องประชุมภาณุรังษี โรงแรมรอยัล ริเวอร์ กรุงเทพมหานคร
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) มีภารกิจสําคัญในการสนับสนุนและส่งเสริมบทบาทอาสาสมัครพัฒนาสังคมและความมั่นคงของมนุษย์ (อพม.) ซึ่งเป็นเครือข่ายที่เข้มแข็งของกระทรวง พม. และปัจจุบันมี อพม. ทั่วประเทศ จํานวนทั้งสิ้น 334,541 คน (ข้อมูล ณ วันที่ 30 มิถุนายน 2566)สําหรับ อพม. นับว่ามีบทบาทสําคัญในการมีส่วนร่วมสําหรับการพัฒนาสังคม ไม่ว่าจะเป็นการจัดสวัสดิการสังคม การชี้เป้าเฝ้าระวังและเตือนภัยทางสังคม การให้ความช่วยเหลือ และการประสานส่งต่อประชาชนทุกกลุ่มเป้าหมายที่ประสบปัญหาทางสังคม รวมทั้งกลุ่มเปราะบาง ตลอดจนสนับสนุนและส่งเสริมบทบาทของภาคีเครือข่ายทุกภาคส่วน ให้เข้ามามีส่วนร่วมในการพัฒนาสังคมและเข้าถึงบริการ สิทธิ และสวัสดิการของรัฐอย่างทั่วถึงและเท่าเทียม
นายจุติ กล่าวต่อไปว่า วันนี้ มีการจัดพิธีเชิดชูเกียรติอาสาสมัครพัฒนาสังคมและความมั่นคงของมนุษย์ (อพม.) ประจําปี 2565 – 2566 โดยมี อพม. ที่มีผลงานเป็นที่ประจักษ์ และได้รับการพิจารณาคัดเลือกจากคณะกรรมการส่งเสริมงานอาสาสมัครพัฒนาสังคมและความมั่นคงของมนุษย์ (กอพม.) ให้เป็น อพม. ดีเด่น และ อพม. ดีเด่นพิเศษ ประจําปี รวมจํานวนทั้งสิ้น 391 คน ประกอบด้วย 1) อพม. ดีเด่นพิเศษ จํานวน 95 คน แบ่งเป็น 1.1) อพม. ดีเด่นพิเศษ ประจําปี 2565 จํานวน 44 คน และ 1.2) อพม. ดีเด่นพิเศษ ประจําปี 2566 จํานวน 51 คน. 2) อพม. ดีเด่น จํานวน 296 คน แบ่งเป็น 2.1) อพม. ดีเด่น ประจําปี 2565 จํานวน 134 คน และ 2.2) อพม. ดีเด่น ประจําปี 2566 จํานวน 162 คน
นายจุติ กล่าวเพิ่มเติมว่า วันนี้ รู้สึกดีใจที่ได้เห็นทุกท่านได้มาทํางานเพื่อมนุษยชาติ เพราะมีความต้องการเห็นเพื่อนบ้าน ชุมชน มีความเป็นอยู่ดี โดยเฉพาะในสถานการณ์โควิด - 19 ที่ทุกท่านได้เข้าไปช่วยเหลือดูแลผู้ป่วยว่ามีอาหาร มียา หรือเจ้าหน้าที่มาดูแลหรือไม่ รวมทั้งการฉีดวัคซีน ซึ่ง วันนี้ อพม. มีการเปลี่ยนแปลงไปมากมายที่ทําให้สังคมมีความสุข ซึ่งในอนาคต กระทรวง พม. จะมี อพม. เฉพาะด้านหรือเฉพาะทาง และที่สําคัญ เมื่อโลกมีการเปลี่ยนแปลงไปอย่างรวดเร็ว จะทํางานในรูปแบบเดิมๆ ไม่ได้ จําเป็นต้องยกระดับ อพม. ให้มีความรู้ ความสามารถ และโกอินเตอร์สู่สากลได้ ทั้งนี้ เชื่อว่าในระยะเวลาอันใกล้ องค์กรของ อพม. จะต้องเป็นที่รู้จัก และเป็นที่ยอมรับในความเชี่ยวชาญจากสภาวิชาชีพ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ทรงบำเพ็ญพระราชกุศลในวันเข้าพรรษา
วันพฤหัสบดีที่ 3 สิงหาคม 2566
03/08/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี ทรงบําเพ็ญพระราชกุศลในวันเข้าพรรษา
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันเข้าพรรษา
วันที่ 2 สิงหาคม 2566 ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันเข้าพรรษา ณ พระอุโบสถวัดบวรนิเวศวิหาร
เวลา 18.37 น.พระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี เสด็จพระราชดําเนินถึงวัดบวรนิเวศวิหาร เสด็จเข้าพระอุโบสถ พระบาทสมเด็จพระเจ้าอยู่หัว ทรงจุดเทียนพรรษาในตู้ ทรงถวายพุ่มเทียน ธูปเทียนแพ ต้นไม้ทอง ต้นไม้เงิน บูชาพระพุทธชินสีห์ พระประธานพระอุโบสถ ทรงถวายพุ่มเทียนและธูปเทียนแพ แล้วทรงจุดธูปเทียนเครื่องนมัสการท้ายที่นั่งบูชาพระรูปสมเด็จพระมหาสมณเจ้า กรมพระยาปวเรศวริยาลงกรณ์ ทรงถวายพุ่มเทียนและธูปเทียนแพ แล้วทรงจุดธูปเทียนเครื่องนมัสการท้ายที่นั่งบูชาพระรูปสมเด็จพระมหาสมณเจ้า กรมพระยาวชิรญาณวโรรส
ทรงถวายพุ่มเทียนและธูปเทียนแพ แล้วทรงจุดธูปเทียนเครื่องนมัสการท้ายที่นั่งบูชาพระรูปสมเด็จพระสังฆราชเจ้า กรมหลวงวชิรญาณวงศ์ จากนั้น เสด็จขึ้นไปบนฐานชุกชี ทรงถวายพุ่มเทียนและธูปเทียนแพ ทรงจุดธูปเทียนเครื่องนมัสการท้ายที่นั่งบูชา พระพุทธรูปประจําพระชนมพรรษา 50 พรรษาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงวางพวงมาลัยถวายราชสักการะ พระบรมราชสรีรางคาร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงถวายพุ่มเทียนและธูปเทียนแพ ทรงจุดธูปเทียนเครื่องนมัสการท้ายที่นั่งบูชาพระพุทธรูปประจําพระชนมวารสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสร็จแล้ว เสด็จลงจากฐานชุกชี
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทรงจุดธูปเทียนเครื่องนมัสการทองทิศบูชาพระพุทธชินสีห์ และทรงจุดธูปเทียนเครื่องทองน้อย ถวายราชสักการะพระบรมราชสรีรางคาร พระบาทสมเด็จพระมงกุฎเกล้าเจ้าอยู่หัว และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงกราบ จากนั้น พระบาทสมเด็จพระเจ้าอยู่หัว เสด็จพระราชดําเนินไปทรงถวายพุ่มเทียนและธูปเทียนแพ แด่พระธรรมวชิรญาณ เจ้าอาวาสวัดบวรนิเวศวิหาร เสร็จแล้ว เสด็จพระราชดําเนินไปทรงกราบที่หน้าเครื่องนมัสการ ทรงลาพระสงฆ์
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะผู้บริหารกระทรวงอุตสาหกรรม ร่วมพิธีลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจำปีพุทธศักราช 2566
วันพฤหัสบดีที่ 3 สิงหาคม 2566
30/07/2566
ปลัดฯ ณัฐพล นําคณะผู้บริหารกระทรวงอุตสาหกรรม ร่วมพิธีลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2566
ปลัดกระทรวงอุตสาหกรรม ณัฐพล นําคณะผู้บริหารกระทรวงอุตสาหกรรม ร่วมพิธีลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2566 ณ ศาลาสหทัยสมาคม ในพระบรมหาราชวัง
วันที่ 28 กรกฎาคม 2566 08.30 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายสุรพล ชามาตย์ นายเอกภัทร วังสุวรรณ นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงกระทรวงอุตสาหกรรม ร่วมพิธีลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2566 โดยถวายความเคารพพระบรมฉายาลักษณ์พระบาทสมเด็จเจ้าอยู่หัว ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์พระบาทสมเด็จพระเจ้าอยู่หัว และลงนามถวายพระพรชัยมงคล ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่ จ.สุโขทัย ตรวจเยี่ยมผู้ประกอบการในพื้นที่ พร้อมเน้นย้ำให้เจ้าหน้าที่  สอจ.สุโขทัย ดำเนินงานตามนโยบาย MIND
วันอาทิตย์ที่ 30 กรกฎาคม 2566
30/07/2566
ผู้ตรวจฯ วีระกิตติ์ ลงพื้นที่ จ.สุโขทัย ตรวจเยี่ยมผู้ประกอบการในพื้นที่ พร้อมเน้นย้ําให้เจ้าหน้าที่ สอจ.สุโขทัย ดําเนินงานตามนโยบาย MIND
ผู้ตรวจฯ วีระกิตติ์ ลงพื้นที่ จ.สุโขทัย ตรวจเยี่ยมผู้ประกอบการในพื้นที่ พร้อมเน้นย้ําให้เจ้าหน้าที่ สอจ.สุโขทัย ดําเนินงานตามนโยบาย MIND ให้มีประสิทธิภาพและเกิดผลสัมฤทธิ์ให้เห็นเป็นรูปธรรม
วันที่ 26 กรกฏาคม 2566 เวลา 09.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ตรวจเยี่ยมการดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ประจําปีงบประมาณ พ.ศ. 2566 ณ วิสาหกิจชุมชนฟาร์มสเตย์ ต.บ้านตึก อ.ศรีสัชนาลัย จ.สุโขทัย โดยมีการพัฒนาผลิตภัณฑ์จํานวน 2 ผลิตภัณฑ์ ได้แก่ 1.น้ํามันหอมระเหย และ 2.สบู่กลีเซอรีนผสมสารสกัดจากดอกทุเรียน
เวลา 11.00 น. คณะฯ ได้ลงพื้นที่บริษัท โรงโม่หินสุวรรณ จํากัด ตําบลนาขุนไกร อําเภอศรีสําโรง จังหวัดสุโขทัย เพื่อตรวจติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบกิจการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชมชน"
เวลา 13.30 น. ผู้ตรวจฯ วีระกิตติ์ เป็นประธานในพิธีลงนามบันทึกข้อตกลงความร่วมมือ (MOU) ระหว่างผู้ตรวจราชการกระทรวงอุตสาหกรรม ประธานสภาเกษตรกรจังหวัดสุโขทัย บริษัท บ้านศิลาสุโขทัย จํากัด บริษัท โรงโม่หินสุวรรณ จํากัด และห้างหุ้นส่วน เอส แอล พี วัสดุก่อสร้าง เรื่อง "การขับเคลื่อนนโยบายของกระทรวงอุตสาหกรรม เดินหน้าใช้ หัวและใจ ปั้นอุตสาหกรรมคู่ชุมชน ให้สมดุลและยั่งยืน"
เวลา 14.00 น. ผู้ตรวจฯ วีระกิตติ์ ได้ตรวจราชการกรณีปกติ ประจําปีงบประมาณ พ.ศ. 2566 รอบที่ 2 ณ ห้องประชุม สอจ.สุโขทัย โดยมี นายสุรพงษ์ พินิตเกียรติสกุล อุตสาหกรรมจังหวัดสุโขทัย หัวหน้ากลุ่มงาน และเจ้าหน้าที่สํานักงานอุตสาหกรรมจังหวัดสุโขทัย (สอจ.สุโขทัย) เข้าร่วมและรายงานผลการดําเนินโครงการฯ ทั้งนี้ ผู้ตรวจฯ วีระกิตติ์ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย ตามแบบ iSingleForm และระบบ i-lndustry ทุกโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. เร่งรัดการส่งเสริมโรงงานให้ได้การรับรองอุตสาหกรรมสีเขียวให้เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม ดําเนินงานเกี่ยวกับโครงการต่างๆที่ได้รับงบประมาณให้เป็นไปตามเป้าหมายที่กําหนดไว้
ทั้งนี้ได้เน้นย้ําให้เจ้าหน้าที่ของ สอจ.สุโขทัย ดําเนินงานตามนโยบาย MIND ของ ปกอ. ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" ต่อไป
รัฐบาลไทย-ข่าวทำเนียบรัฐบาล-ทส. รวมพลังปลูกต้นไม้เฉลิมพระเกียรติ พระบาทสมเด็จพระเจ้าอยู่หัว เนื่องในวันเฉลิมพระชนมพรรษาฯ บนพื้นที่โฉนดที่ดินฉบับแรกของไทย
วันพุธที่ 2 สิงหาคม 2566
ทส. รวมพลังปลูกต้นไม้เฉลิมพระเกียรติ พระบาทสมเด็จพระเจ้าอยู่หัว เนื่องในวันเฉลิมพระชนมพรรษาฯ บนพื้นที่โฉนดที่ดินฉบับแรกของไทย
ทส. รวมพลังปลูกต้นไม้เฉลิมพระเกียรติ พระบาทสมเด็จพระเจ้าอยู่หัว เนื่องในวันเฉลิมพระชนมพรรษาฯ บนพื้นที่โฉนดที่ดินฉบับแรกของไทย
ทส. รวมพลังปลูกต้นไม้เฉลิมพระเกียรติ พระบาทสมเด็จพระเจ้าอยู่หัว เนื่องในวันเฉลิมพระชนมพรรษาฯ บนพื้นที่โฉนดที่ดินฉบับแรกของไทย
วันที่ 21 กรกฎาคม 2566 เวลา 16.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรม โครงการปลูกต้นไม้เฉลิมพระเกียรติ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) นายสุวพันธุ์ ตันยุวรรธนะ ประธานคณะกรรมาธิการวิสามัญคณะกรรมาธิการวิสามัญการพิทักษ์และเทิดทูนสถาบันพระมหากษัตริย์ วุฒิสภา นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา พร้อมด้วยคณะผู้บริหาร ทส. ส่วนราชการในพื้นที่ และประชาชนจิตอาสา เข้าร่วมพิธี ณ พื้นที่โฉนดที่ดินฉบับแรกของประเทศไทย ตําบลวัดยม อําเภอบางปะอิน จังหวัดพระนครศรีอยุธยา เพื่อน้อมสํานึกในพระมหากรุณาธิคุณ
ที่พระบาทสมเด็จพระเจ้าอยู่หัว ทรงห่วงใยในสถานการณ์ด้านทรัพยากรธรรมชาติและสิ่งแวดล้อม
ในการนี้ รมว.ทส. และคณะ ยังได้ถวายราชสักการะ พระบรมฉายาลักษณ์ พระบาทสมเด็จพระจุลจอมเกล้าเจ้าอยู่หัว ที่ทรงพระราชทานการถือครองกรรมสิทธิ์ที่ดิน ในรูปแบบการออกโฉนดที่ดินเนื้อที่ 91 ไร่ 1 งาน 52 ตารางวา ให้กับประชาชนเป็นครั้งแรก พร้อมชมนิทรรศการเฉลิมพระเกียรติ และร่วมกันปลูกต้นราชพฤกษ์ เพื่อเพิ่มพื้นที่สีเขียวให้กับพื้นที่โฉนดที่ดินฉบับแรกของประเทศไทย และถวายเป็นพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 นอกจากนี้ ยังมีประชาชนจิตอาสาจากทุกภาคส่วนมาร่วมกันบําเพ็ญสาธารณประโยชน์ สนองพระราชปณิธาน และถวายเป็นพระราชกุศลด้วยการปลูกต้นไม้ประจําจังหวัด พร้อมกับร่วมดูแลบํารุงรักษาต้นไม้และต้นไม้ทรงปลูก โดยชุดปฏิบัติการรุกขกร จากกรมป่าไม้ และชุดปฏิบัติการหมอต้นไม้ เพื่อให้พี่น้องประชาชนในพื้นที่ได้มีส่วนร่วมในการดูแลรักษาพื้นที่ พัฒนาและใช้ประโยชน์ให้เกิดความยั่งยืนต่อไป
รัฐบาลไทย-ข่าวทำเนียบรัฐบาล- รองโฆษกรัฐบาล นางสาวรัชดาฯ เผย รัฐบาลต่อยอดความร่วมมือไทย – กัมพูชา เปิดตัวรถไฟขนส่งสินค้าขบวนปฐมฤกษ์มาบตาพุด-พนมเปญ เพิ่มประสิทธิภาพการขนส่งสินค้าและเครือข่ายโลจิสติกส์ เชื่อมโยงกลุ่มภูมิภาค
วันพุธที่ 2 สิงหาคม 2566
02/08/2566
รองโฆษกรัฐบาล นางสาวรัชดาฯ เผย รัฐบาลต่อยอดความร่วมมือไทย – กัมพูชา เปิดตัวรถไฟขนส่งสินค้าขบวนปฐมฤกษ์มาบตาพุด-พนมเปญ เพิ่มประสิทธิภาพการขนส่งสินค้าและเครือข่ายโลจิสติกส์ เชื่อมโยงกลุ่มภูมิภาค
รองโฆษกรัฐบาล นางสาวรัชดาฯ เผย รัฐบาลต่อยอดความร่วมมือไทย – กัมพูชา เปิดตัวรถไฟขนส่งสินค้าขบวนปฐมฤกษ์มาบตาพุด-พนมเปญ เพิ่มประสิทธิภาพการขนส่งสินค้าและเครือข่ายโลจิสติกส์ เชื่อมโยงกลุ่มภูมิภาค
วันนี้ (2 สิงหาคม 2566)นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมช่องทางการขนส่งสินค้าทั้งในและระหว่างประเทศ โดยชื่นชมความร่วมมือของพันธมิตรทุกฝ่ายจากไทย – กัมพูชา พัฒนาการขนส่งสินค้าทางระบบรางให้มีประสิทธิภาพเพิ่มสูงขึ้น เพิ่มให้เป็นอีกทางเลือกในการขนส่งสินค้าให้ผู้ประกอบการค้าระหว่างไทยและกัมพูชา และถือเป็นโอกาสเพิ่มขีดความสามารถในการแข่งขันทางการค้าของไทยในอนาคต
รองโฆษกประจําสํานักนายกรัฐมนตรี กล่าวว่า หน่วยงานภาครัฐและภาคเอกชนที่เกี่ยวข้องทั้งไทยและกัมพูชา ร่วมกันเปิดตัวรถไฟขบวนปฐมฤกษ์ ไทย – กัมพูชา ณ สถานีรถไฟด่านพรมแดนบ้านคลองลึก อ.อรัญประเทศ จ.สระแก้ว เป็นขบวนรถไฟขนส่งสินค้าระบบรางที่จะเดินทางจากประเทศไทยไปยังประเทศกัมพูชา ในเส้นทาง มาบตาพุด - คลองลึก - ปอยเปต – พนมเปญ โดยการรถไฟแห่งประเทศ (รฟท.) ได้ร่วมผลักดันการบริการขนส่งทางราง หนึ่งในยุทธศาสตร์ที่สําคัญของนายกรัฐมนตรี ให้สามารถเชื่อมต่อการขนส่งสินค้าทางระบบรางในประเทศไทย เข้ากับการขนส่งสินค้าทางระบบรางของภูมิภาคอาเซียน โดยเริ่มจากการขยายขีดความสามารถการขนส่งสินค้าทางระบบรางของ ไทย – กัมพูชา ผ่านการเปิดขบวนรถไฟขนส่งสินค้ารอบปฐมฤกษ์ในครั้งนี้ ซึ่งรถไฟขบวนปฐมฤกษ์ ไทย - กัมพูชา เกิดจากความร่วมมือที่ดีของพันธมิตรทุกฝ่าย ร่วมกันผลักดันการขนส่งสินค้าทางระบบรางให้มีประสิทธิภาพเพิ่มสูงขึ้น ราคาลดลง เกิดการพัฒนาการขนส่งสินค้าผ่านระบบรางระหว่างกัน เชื่อมโยงถึงประเทศเพื่อนบ้านในภูมิภาคอาเซียนต่อไป
“นายกรัฐมนตรีให้ความสําคัญต่อการพัฒนาระบบขนส่ง ระบบโลจิสติกส์ เชื่อมโยงโครงสร้าง ในและระหว่างประเทศอย่างไร้รอยต่อ มีประสิทธิภาพ ราคาไม่แพง เพื่อเพิ่มขีดความสามารถในการแข่งขันทางการค้า และเพิ่มทางเลือกในการขนส่ง โดยเชื่อมั่นว่าด้วยความมุ่งมั่นในการทํางานของรัฐบาลที่ผ่านมา และความร่วมมือของหน่วยงานภาครัฐและภาคเอกชนของไทย กับประเทศเพื่อนบ้าน และกับกัมพูชาในครั้งนี้ จะช่วยส่งเสริมระบบขนส่งโลจิสติกส์ให้มีประสิทธิภาพมากขึ้น ทันสมัยขึ้น เป็นประโยชน์กับทั้ง 2 ประเทศ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-Thailand-Malaysia trade value aimed at US$30 billion by 2025
วันอังคารที่ 25 กรกฎาคม 2566
25/07/2566
Thailand-Malaysia trade value aimed at US$30 billion by 2025
Thailand-Malaysia trade value aimed at US$30 billion by 2025
July 24, 2023, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha was pleased with constant Thailand – Malaysia trade growth, and was confident that mutual trade value would reach US$30 billion by 2025 as targeted. A meeting of the Ministerial Joint Trade Committee (JTC) is also planned around the end of this year.
According to the Deputy Government Spokesperson, the Department of Trade Negotiations has recently met with the delegation of Malaysia’s Secretary General of the Ministry of Domestic Trade and Cost of Living to discuss promoting franchise business, steering fair domestic trade, and reviving border trade.
Malaysia is Thailand’s no. 1 ASEAN trade partner. Thai-Malay border trade accounts for 35% of the total trade value between the two countries, with the total border trade value of 336,118.41 million Baht in 2022, an increase of 0.05%. Thailand’s major export products are automotives and parts, refined petroleum, and computers and parts. Malaysia is also interested to promote franchise business with Thailand. Franchisers will be encouraged to attended trade expos of each other’s country to promote networking and business matching, and to exchange information related to franchise regulation and procedure. Malaysia is a potential market for Thai franchisers, especially in the field of food and beverages. At present, 6 Thai franchise businesses are operating in Malaysia, i.e., Amazon, Black Canyon, Doi Chang Coffee, Tummour, Bar B Q Plaza, and Smart Brain, whereas Malaysia-based franchise businesses in Thailand are Secret Recipe, Laundry Bar, and Unisense, among others.
Thai businesses that have recently flourished in Malaysia are agro products and processed food (especially Halal products), Thai restaurants and shops, tourism-related businesses, and construction. The Government also strives to organize marketing campaigns, seek new trade partners, and support Thai investments in Malaysia on a regular basis through: 1) organizing “I Love Thailand Fair” to promote Thai Halal food; 2) setting up Thailand Pavilion at the Malaysia International Halal Showcase (MIHAS); 3) promoting Thai food products and restaurants that are certified with “Thai SELECT” mark; and 4) creating network between The Selangor And Federal Territory Engineering And Motor Parts Traders Association (EMPTA) and FTI’s automotive industry, etc.
The Deputy Government Spokesperson underscored the Prime Minister’s support over Thailand-Malaysia cooperation promotion in all dimensions and at all levels for the two countries to grow together in a sustainable manner.
รัฐบาลไทย-ข่าวทำเนียบรัฐบาล-​นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจำปีพุทธศักราช 2566 ณ ห้องแดง อาคารหน่วยราชการในพระองค์ 904 ในพระบรมหาราชวัง
วันศุกร์ที่ 28 กรกฎาคม 2566
28/07/2566
​นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2566 ณ ห้องแดง อาคารหน่วยราชการในพระองค์ 904 ในพระบรมหาราชวัง
​นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2566 ณ ห้องแดง อาคารหน่วยราชการในพระองค์ 904 ในพระบรมหาราชวัง
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า วันนี้ (28 กรกฎาคม 2566) เวลา 08.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2566 ณ ห้องแดง อาคารหน่วยราชการในพระองค์ 904 ในพระบรมมหาราชวัง โดยมีนางนราพร จันทร์โอชา ภริยา พร้อมด้วยรองนายกรัฐมนตรีและภริยา เข้าร่วมพิธี ตามลําดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จเจ้าอยู่หัว ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ดังนี้
ชุดที่ 1 นายกรัฐมนตรี พร้อมรองนายกรัฐมนตรี ในนาม “นายกรัฐมนตรีและคณะรัฐมนตรี”
ชุดที่ 2 นายกรัฐมนตรีและภริยา ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม “คณะคู่สมรสคณะรัฐมนตรี”
จากนั้น นายกรัฐมนตรีและภริยาลงนามถวายพระพรชัยมงคล นายกรัฐมนตรีและภริยา ถวายความเคารพพระบรมฉายาลักษณ์ฯ เสร็จพิธี
รัฐบาลไทย-ข่าวทำเนียบรัฐบาล-องค์กรอนามัยโลก ชื่นชมรัฐบาลไทย ดำเนินมาตรการป้องกันเด็กจมน้ำอย่างต่อเนื่องตั้งแต่ปี 2558 ลดกว่า 30%
วันพฤหัสบดีที่ 27 กรกฎาคม 2566
27/07/2566
องค์กรอนามัยโลก ชื่นชมรัฐบาลไทย ดําเนินมาตรการป้องกันเด็กจมน้ําอย่างต่อเนื่องตั้งแต่ปี 2558 ลดกว่า 30%
องค์กรอนามัยโลก ชื่นชมรัฐบาลไทย ดําเนินมาตรการป้องกันเด็กจมน้ําอย่างต่อเนื่องตั้งแต่ปี 2558 ลดกว่า 30%
วันนี้ (27 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า องค์การอนามัยโลก (WHO) ชื่นชมมาตรการ “ผู้ก่อการดี” ป้องกันการจมน้ําของไทย ภายใต้แนวคิด “Do one thing - Improve one thing - Add one thing” หรือ “เริ่มทํา - ทําต่อ - ต่อขยาย...คนไทยไม่จมน้ํา” ช่วยลดอัตราการจมน้ําของเด็กไทยได้ถึง 33.5% ระหว่างปี พ.ศ. 2557-2563 โดยรัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญและมีนโยบายเกี่ยวกับเด็กโดยเฉพาะการให้เด็กไทยว่ายน้ําเป็น สามารถลอยตัวในน้ําหรือรอให้คนมาช่วยได้ การออกกําลังกาย และการเรียนสองภาษา โดยยังได้ตั้งเป้าลดการเสียชีวิตจากการจมน้ําของเด็กอายุต่ํากว่า 15 ปี เหลือ 2.5 คนต่อประชากรเด็กแสนคนภายในปี พ.ศ. 2570
รองโฆษกประจําสํานักนายกรัฐมนตรี กล่าวว่า การจมน้ําเป็นสาเหตุการเสียชีวิตอันดับต้น ๆ ของเด็กไทยกลุ่มอายุต่ํากว่า 15 ปี โดยในทุกปีมีคนไทยจมน้ํากว่า 1,500 คน ด้วยเหตุนี้ กระทรวงสาธารณสุขจึงดําเนินการอย่างเด็ดขาดและครอบคลุม โดยได้ริเริ่มกระบวนการดําเนินการป้องกันการจมน้ําภายใต้ชื่อ “ผู้ก่อการดี (Merit Maker)” ซึ่งตั้งแต่เริ่มในปี พ.ศ. 2558 ผู้ก่อการดีได้ผ่านการพัฒนา และปรับปรุงอย่างต่อเนื่องเพื่อปรับให้เข้ากับบริบทและสถานการณ์ที่เปลี่ยนแปลงไป เน้นการมีส่วนร่วมของชุมชน และใช้ประโยชน์จากทรัพยากรในท้องถิ่น เพื่อให้เกิดประสิทธิภาพสูงสุด
ทั้งนี้ รองโฆษกประจําสํานักนายกรัฐมนตรี ได้กล่าวเพิ่มเติมว่า WHO ยังได้ชื่นชมประเทศไทยที่แสดงให้เห็นว่าสามารถดําเนินการป้องกันการจมน้ําในระดับชาติได้ และไทยยังได้เน้นย้ําถึงความสําคัญของความร่วมมือจากหลายภาคส่วนในการป้องกันในวงกว้าง อย่างยั่งยืน ทั้งนี้ โครงการของรัฐบาลเพื่อป้องกันการจมน้ําได้รับความร่วมมือจากหน่วยงานภาครัฐหลายหน่วยงานในการจัดทําระบบและเครือข่ายการป้องกันการจมน้ําในระดับประเทศอย่างครอบคลุม ทําให้ในช่วงระยะเวลา 6 ปี (ปี 2558 - 2564) เกิดทีมผู้ก่อการดี 4,931 ทีม ครอบคลุม 746 อําเภอใน 76 จังหวัด ส่งผลให้แหล่งน้ําเสี่ยงในชุมชน 25,885 แห่ง ได้รับการจัดการให้เกิดความปลอดภัย เกิดแหล่งเรียนรู้การเรียนการสอนว่ายน้ําเพื่อเอาชีวิตรอด 746 อําเภอ และเกิดครูสอนว่ายน้ําเพื่อเอาชีวิตรอด 38,816 คน นอกจากนี้ ประชาชนในพื้นที่ยังได้รับประโยชน์โดยตรง ได้แก่ เด็ก 998,587 คน ได้เรียนว่ายน้ํา ซึ่งเป็นทักษะที่จําเป็นในการเอาชีวิตรอด เมื่อตกลงไปในน้ํา ประชาชนและเด็ก 74,886 คน ได้รับการฝึกทักษะการช่วยฟื้นคืนชีพ (CPR) ซึ่งมีประโยชน์ต่อการช่วยคนที่หัวใจหยุดเต้น ทั้งจากการจมน้ําและจากสาเหตุอื่น ๆ
“การดําเนินการจะเกิดประสิทธิภาพและประสิทธิผลต้องเกิดจากความตระหนักรู้ และความร่วมมือของทุกฝ่ายที่ช่วยกันสร้างเกราะป้องกัน สร้างทักษะให้ประชาชนสามารถเอาตัวรอดได้ โดยรัฐบาลได้ร่วมกับทุกภาคส่วนสร้างการรับรู้ให้คนไทยทุกคนตระหนักถึงความสําคัญของการป้องกันการจมน้ํา รวมถึงส่งเสริมให้เด็กและประชาชนทั่วไปมีทักษะความปลอดภัยทางน้ํา โดยดําเนินมาตรการให้ครอบคลุมทุกปัจจัยเสี่ยง เน้นการมีส่วนร่วมของชุมชน และใช้ประโยชน์จากทรัพยากรในท้องถิ่นให้เกิดการดําเนินการที่มีประสิทธิภาพให้มากที่สุด” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ดีอีเอส เปิดงานพิธีประกาศผลและมอบรางวัลผู้ชนะเลิศการแข่งขัน ICDL Digital Challenge 2023
วันอังคารที่ 25 กรกฎาคม 2566
ดีอีเอส เปิดงานพิธีประกาศผลและมอบรางวัลผู้ชนะเลิศการแข่งขัน ICDL Digital Challenge 2023
ดีอีเอส เปิดงานพิธีประกาศผลและมอบรางวัลผู้ชนะเลิศการแข่งขัน ICDL Digital Challenge 2023
วันนี้(25กรกฎาคม2566)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดงานพิธีประกาศผลและมอบรางวัลผู้ชนะเลิศการแข่งขันICDL Digital Challenge 2023ระดับประเทศจัดขึ้นครั้งที่6ในการเฟ้นหาตัวแทนประเทศไทยจากสถาบันทั่วประเทศจํานวนกว่า1,000คนไปแข่งขันระดับนานาชาติที่ICDL ASIAประเทศสิงคโปร์เดือนกันยายน2566เพื่อส่งเสริมและพัฒนาทักษะความรู้ด้านดิจิทัลสู่มาตรฐานสากลณหอศิลปวัฒนธรรมแห่งชาติกรุงเทพฯ
___________
รัฐบาลไทย-ข่าวทำเนียบรัฐบาล-พัฒนาข้าวสาลีสู่เศรษฐกิจสร้างสรรค์มูลค่าสูง
วันพฤหัสบดีที่ 3 สิงหาคม 2566
พัฒนาข้าวสาลีสู่เศรษฐกิจสร้างสรรค์มูลค่าสูง
วันอังคารที่ 11 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กรมการข้าว กระทรวงเกษตรและสหกรณ์พัฒนาศักยภาพการผลิตธัญพืชเมืองหนาวสู่เศรษฐกิจสร้างสรรค์มูลค่าสูง โดยวิจัยข้าวสาลี
ผลิตภัณฑ์ต้นแบบจากข้าวสาลีขนมปังสายพันธุ์ดีมีการเปรียบเทียบผลผลิตและทดสอบพันธุ์ข้าวสาลีขนมปังตั้งแต่ฤดูปลูกปี 2560 – 2563 พบจํานวน 8สายพันธุ์ที่มีศักยภาพในการให้ผลผลิตสูง จึงผลักดันขยายผลการปลูกในพื้นที่ที่เหมาะสม คือ
ภาคเหนือของไทย โดยเฉพาะ อ.ปาย จ.แม่ฮ่องสอน และ จ.เชียงใหม่ ในช่วงปลายฤดูฝน
พร้อมทั้งขยายผลผลิตแปรรูปเป็น “คราฟต์เบียร์” เพิ่มทางเลือกแก่เกษตรกรในการสร้างมูลค่า
โดยอยู่ระหว่างวิจัยพื้นที่ปลูกที่เหมาะสมกว่า 2,000 ไร่
เพื่อส่งเสริมการพัฒนาสายพันธุ์และผลิตภัณฑ์ข้าวแปรรูปให้ตรงกับความต้องการของตลาด มีคุณภาพสูง
และแข่งขันได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะอนุกรรมการระบบบำบัด ฟื้นฟู ติดตามผู้ติดยาเสพติด เผยความคืบหน้าการดำเนินงานไตรมาส 3 พร้อมเห็นชอบร่างฯ คู่มือ เพื่อใช้เป็นแนวทางปี 67
วันอังคารที่ 25 กรกฎาคม 2566
คณะอนุกรรมการระบบบําบัด ฟื้นฟู ติดตามผู้ติดยาเสพติด เผยความคืบหน้าการดําเนินงานไตรมาส 3 พร้อมเห็นชอบร่างฯ คู่มือ เพื่อใช้เป็นแนวทางปี 67
คณะอนุกรรมการระบบบําบัด ฟื้นฟู ติดตามผู้ติดยาเสพติด เผยความคืบหน้าการดําเนินงานไตรมาสที่ 3 จัดตั้งหน่วยบริการศูนย์คัดกรองแล้ว 9,826 แห่ง มีบริการหอผู้ป่วยในจิตเวชและยาเสพติดใน รพศ./รพท./รพ.สังกัดกรมสุขภาพจิต 5,617 แห่ง และจัดตั้ง “มินิธัญญารักษ์”
คณะอนุกรรมการระบบบําบัด ฟื้นฟู ติดตามผู้ติดยาเสพติด เผยความคืบหน้าการดําเนินงานไตรมาสที่ 3 จัดตั้งหน่วยบริการศูนย์คัดกรองแล้ว 9,826 แห่ง มีบริการหอผู้ป่วยในจิตเวชและยาเสพติดใน รพศ./รพท./รพ.สังกัดกรมสุขภาพจิต 5,617 แห่ง และจัดตั้ง “มินิธัญญารักษ์” ในโรงพยาบาล 25 จังหวัด 40 แห่ง พร้อมเห็นชอบใช้ (ร่าง) คู่มือแนวทางการปฏิบัติงานสําหรับสถานฟื้นฟูสมรรถภาพภาคีเครือข่าย เป็นแนวทางสําหรับดําเนินงาน
ในปีงบฯ 2567
วันนี้ (25 กรกฎาคม 2566) ที่สํานักงานปลัดกระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข เป็นประธานการประชุมคณะอนุกรรมการระบบบําบัด ฟื้นฟู ติดตามผู้ติดยาเสพติดครั้งที่ 3/2566 โดยมีผู้แทนหน่วยงานที่เกี่ยวข้อง อาทิ กองทัพไทย กองทัพบก กองทัพอากาศ กระทรวงการพัฒนาสังคมและความมั่นคงของมนุษย์ กระทรวงมหาดไทย กรมการปกครอง กรมคุมประพฤติ กรมราชทัณฑ์ เข้าร่วมประชุม
นพ.โอภาส กล่าวว่า ที่ประชุมได้ติดตามความก้าวหน้าผลการดําเนินงานในการเปิดปฏิบัติการป้องกัน ปราบปราม และแก้ไขปัญหายาเสพติด ตามนโยบายรัฐบาล ประจําปีงบประมาณ พ.ศ.2566 ไตรมาสที่ 3 ซึ่งมีการขับเคลื่อนนโยบายเร่งด่วนด้านบําบัดรักษาและฟื้นฟูผู้ติดยาเสพติด 8 ประเด็น โดยจัดตั้งหน่วยบริการศูนย์คัดกรอง 9,826 แห่ง แบ่งเป็น สังกัด สธ. 6,615 แห่ง อปท. 3,184 แห่ง สถานพยาบาลยาเสพติด 1,078 แห่ง บูรณาการโดยใช้ชุมชนเป็นฐาน (CBTx) ครอบคลุมทุกตําบล 8,687 ชุมชน จัดบริการหอผู้ป่วยในจิตเวชและยาเสพติดในโรงพยาบาลศูนย์/โรงพยาบาลทั่วไป สังกัดสํานักงานปลัดกระทรวงสาธารณสุข ครอบคลุมทุกจังหวัด และโรงพยาบาลสังกัดกรมสุขภาพจิต รวม 5,617 แห่ง จัดตั้งกลุ่มงานจิตเวชและยาเสพติดในโรงพยาบาลชุมชนแล้ว 439 แห่ง
นอกจากนี้ ยังจัดตั้ง “มินิธัญญารักษ์” ในโรงพยาบาล โดยสํานักงานเลขานุการคณะกรรมการบําบัดรักษาและฟื้นฟูผู้ติดยาเสพติด และกรมการแพทย์ เพื่อเพิ่มการเข้าถึงและลดความแออัดสําหรับผู้ป่วยที่เข้ารับการบําบัดรักษาและฟื้นฟูสมรรถภาพระยะยาวในโรงพยาบาลเฉพาะทาง รองรับผู้ป่วยที่มีแนวโน้มสูงขึ้น ดําเนินการแล้ว 40 แห่ง ใน 25 จังหวัด ขึ้นทะเบียนศูนย์ฟื้นฟูสภาพทางสังคม 3,132 แห่ง สถานฟื้นฟูสมรรถภาพผู้ติดยาเสพติดทุกจังหวัด 140 แห่ง พร้อมทั้งสร้างมาตรการควบคุม ป้องกันไม่ให้เจ้าหน้าที่ยุ่งเกี่ยวกับยาเสพติด และพัฒนาระบบข้อมูลการบําบัดรักษาและฟื้นฟูผู้ติดยาเสพติดของประเทศ
นพ.โอภาส กล่าวต่อว่าที่ประชุมยังได้เห็นชอบใน 2 ประเด็น คือ 1) (ร่าง) คู่มือแนวทางการปฏิบัติงานสําหรับสถานฟื้นฟูสมรรถภาพภาคีเครือข่าย เพื่อใช้เป็นแนวทางดําเนินงานในปีงบประมาณ 2567 โดยมอบฝ่ายเลขานุการ เพิ่มข้อเสนอแนะจากหน่วยงานที่เกี่ยวข้อง และ 2) การพัฒนานักจัดการระบบในการบําบัดรักษาและฟื้นฟูสมรรถภาพผู้ติดยาเสพติด (System Manager : SM & Case Manager : CM) ภายใต้คณะทํางานบูรณาการคัดกรอง บําบัดรักษา ฟื้นฟูสมรรถภาพ และฟื้นฟูสภาพทางสังคมระดับจังหวัด โดยจะมีการขึ้นทะเบียนผู้ที่ผ่านการอบรมเพื่อให้สามารถปฏิบัติหน้าที่ร่วมกับหน่วยงานในพื้นที่ต่อไป
******************************************* 25 กรกฎาคม 2566
รัฐบาลไทย-ข่าวทำเนียบรัฐบาล-สธ.กำชับ รพ.เลี่ยงสั่งจ่ายยากลุ่มเอ็นเสด ลดความเสี่ยง “ไข้เลือดออก” เสียชีวิต
วันพฤหัสบดีที่ 27 กรกฎาคม 2566
สธ.กําชับ รพ.เลี่ยงสั่งจ่ายยากลุ่มเอ็นเสด ลดความเสี่ยง “ไข้เลือดออก” เสียชีวิต
ปลัดกระทรวงสาธารณสุข กําชับโรงพยาบาลเลี่ยงสั่งจ่ายยากลุ่มเอ็นเสดในผู้ป่วยมีอาการไข้ ห่วงเพิ่มความเสี่ยงผู้ป่วยไข้เลือดออก เสียเลือดจนช็อกและเสียชีวิต ชี้การประกาศพื้นที่ระบาด เป็นการพิจารณาของแต่ละพื้นที่
ปลัดกระทรวงสาธารณสุข กําชับโรงพยาบาลเลี่ยงสั่งจ่ายยากลุ่มเอ็นเสดในผู้ป่วยมีอาการไข้ ห่วงเพิ่มความเสี่ยงผู้ป่วยไข้เลือดออก เสียเลือดจนช็อกและเสียชีวิต ชี้การประกาศพื้นที่ระบาด เป็นการพิจารณาของแต่ละพื้นที่หากเห็นว่าการระบาดมากจนทรัพยากรในพื้นที่ไม่เพียงพอ ต้องบูณาการการทํางาน หรือใช้งบประมาณพิเศษ
วันนี้ (27 กรกฎาคม 2566) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข ให้สัมภาษณ์ภายหลังนําผู้บริหารและบุคลากรกระทรวงสาธารณสุขร่วมกันทํากิจกรรม MOPH Big Cleaning Day ประจําปี 2566 ว่า สถานการณ์โรคไข้เลือดออก ขณะนี้มีผู้ป่วยมากกว่า 4 หมื่นคน เสียชีวิต 40 กว่าคน เป็นกลุ่มอายุ 15 ปีขึ้นไปมากกว่าเด็กเล็ก โดยพบว่าผู้เสียชีวิตประมาณ 10% มีการกินยาแอสไพริน หรือยาลดไข้แก้ปวดกลุ่มเอ็นเสด เช่น ไอบูโพรเฟน เป็นต้น ซึ่งทําให้เกล็ดเลือดทํางานผิดปกติ เพิ่มความเสี่ยงให้เลือดออกง่ายจนช็อกและเสียชีวิต ดังนั้น หากมีไข้ คลื่นไส้อาเจียน ปวดจุกแน่นในท้อง ซึ่งเป็นอาการเริ่มต้นของโรคไข้เลือดออกที่วินิจฉัยแยกจากโรคอื่นที่ได้ยาก เช่น โรคไข้หวัดใหญ่ หรือโรคฉี่หนู ขอให้ระมัดระวังไม่ซื้อยาเหล่านี้มารับประทาน ทั้งนี้ ได้กําชับโรงพยาบาลและบุคลากรแล้วว่าหากผู้ป่วยมีไข้และยังไม่ทราบสาเหตุชัดเจน ให้หลีกเลี่ยงการจ่ายยากลุ่มเอ็นเสด และหากอาการยังไม่ดีขึ้นขอให้กลับไปพบแพทย์อีกครั้ง
นพ.โอภาสกล่าวต่อว่า สําหรับการประกาศพื้นที่ระบาดโรคไข้เลือดออกหรือโรคอื่นใด หากพื้นที่เห็นว่าการระบาดมากจนทรัพยากรในจังหวัดหรือพื้นที่นั้นไม่เพียงพอรับสถานการณ์ เช่น ขาดงบประมาณ ขาดยาขาดบุคลากร หรือจําเป็นต้องใช้งบประมาณพิเศษ หรือต้องมีการบูรณาการพิเศษ ก็ให้เสนอเรื่องถึงอธิบดีกรมควบคุมโรคพิจารณา โดยใช้กลไกคณะกรรมการวิชาการออกประกาศ ซึ่งสามารถประกาศระดับหมู่บ้าน ตําบล อําเภอ หรือทั้งจังหวัดก็ได้ เพื่อให้มีอํานาจในการดําเนินการควบคุมโรคมากขึ้น รวมทั้งผู้ว่าราชการจังหวัดสามารถใช้งบประมาณ ตาม พ.ร.บ.ป้องกันและบรรเทาสาธารณภัยได้ เนื่องจากโรคระบาดในคนถือเป็นสาธารณภัยรูปแบบหนึ่ง
*************************************** 27 กรกฎาคม 2566